CELEX: 62016CA0390
Language: bg
Date: 2018-07-05 00:00:00
Title: Дело C-390/16: Решение на Съда (втори състав) от 5 юли 2018 г. (преюдициално запитване от Szombathelyi Törvényszék — Унгария) — производство, образувано срещу Dániel Bertold Lada (Преюдициално запитване — Съдебно сътрудничество по наказателноправни въпроси — Рамково решение 2008/675/ПВР — Вземане предвид в хода на новообразувани наказателни производства на предишна присъда, постановена в друга държава членка — Специално производство за признаване на осъдителна присъда, постановена в друга държава членка — Преразглеждане и правна преквалификация на предишната присъда — Принцип на взаимно признаване — Член 82, параграф 1 ДФЕС)

27.8.2018   
            
            
               BG
            
            
               Официален вестник на Европейския съюз
            
            
               C 301/2
            
         
      Решение на Съда (втори състав) от 5 юли 2018 г. (преюдициално запитване от Szombathelyi Törvényszék — Унгария) — производство, образувано срещу Dániel Bertold Lada
      (Дело C-390/16) (1)
      
      ((Преюдициално запитване - Съдебно сътрудничество по наказателноправни въпроси - Рамково решение 2008/675/ПВР - Вземане предвид в хода на новообразувани наказателни производства на предишна присъда, постановена в друга държава членка - Специално производство за признаване на осъдителна присъда, постановена в друга държава членка - Преразглеждане и правна преквалификация на предишната присъда - Принцип на взаимно признаване - Член 82, параграф 1 ДФЕС))
      (2018/C 301/02)
      Език на производството: унгарски
      
         Запитваща юрисдикция
      
      Szombathelyi Törvényszék
      
         Страна в главното производство
      
      Dániel Bertold Lada
      
         Диспозитив
      
      Рамково решение 2008/675/ПВР на Съвета от 24 юли 2008 година за вземане предвид присъдите, постановени в държавите членки на Европейския съюз в хода на новообразувани наказателни производства, разглеждано в светлината на член 82 ДФЕС, трябва да се тълкува в смисъл, че за вземането под внимание в държава членка в хода на новообразувано наказателно производство срещу лице на окончателна осъдителна присъда, постановена по-рано от юрисдикция на друга държава членка срещу същото лице за различни деяния, то не допуска да се води специално производство за предварително признаване от юрисдикциите на първата държава членка като разглежданото в главното производство.
      
         (1)  ОВ C 350, 26.9.2016 г.